**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta mērķis ir finanšu līdzekļu piešķiršana no valsts budžeta programmas "Līdzekļi neparedzētiem gadījumiem" Izglītības un zinātnes ministrijas augstas gatavības projektu īstenošanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk - rīkojuma projekts) sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu un saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – protokola Nr.28 42. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar protokola Nr.28 42.§  2.punktu ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – tabula Nr.1).  Atbilstoši informatīvā ziņojuma tabulā Nr.1 norādītajai informācijai Izglītības un zinātnes ministrija pieprasījusi līdzekļus 28 482 428 *euro* apmērā augstas gatavības Izglītības un zinātnes ministrijas resora izglītības attīstības projektiem. Saskaņā ar protokola Nr.28 42.§4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai. Izglītības un zinātnes ministrijas sagatavotais Ministru kabineta rīkojuma projekts ietver informāciju par finansējuma piešķiršanu tiem informatīvā ziņojuma tabulā Nr.1 ietvertajiem IZM augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, kuros ir jau izpildīts protokola Nr.28 42.§ 8.punktā minētais nosacījums par iepirkuma procedūru veikšanu un tiem 2021.gadā nepieciešams finansējums 1 217 154 *euro* apmērā, t.sk.: 1. Rīgas Valsts tehnikums **–**mācību korpusa atjaunošana (Noliktavas iela 2, Rīga). SAM 8.1.3. projekta ietvaros ir izstrādāts tehnikuma mācību korpusa atjaunošanas projekts un uzsākta daļēja šī projekta realizācija SAM 8.1.3. pieejamā finansējuma robežās. Papildus līdzekļi nepieciešami uzsākto atjaunošanas darbu turpināšanai, izmantojot iespēju piešķirt atlikušo darbu veikšanas tiesības iepirkumā ID Nr. (id.Nr.VIAA 2020/08 ERAF RVT) uzvarējušajam pretendentam, palielinot jau noslēgtā būvdarbu līguma summu. Darbus plānots veikt 7 mēnešos, uzsākot 2021.gadā un nodot ekspluatācijā 2022.gadā.
2. Kuldīgas Tehnoloģiju un tūrisma tehnikums**-**Tehnoloģiju centra būvniecība (Kalpaka iela 1, Kuldīga). Ēkas Kalpaka ielā 1, Kuldīgā pārbūvi par Tehnoloģiju centru prioritāro izglītības programmu īstenošanai plānots finansēt no 8.1.3. un 4.2.1.2. SAM projektos paredzētā finansējuma, taču tas nav pietiekams, lai noslēgtu būvdarbu līgumu un uzsāktu ēkas pārbūves darbus. Atklāta konkursa (id. Nr. VIAA 2019/25 ERAF KT) rezultātā ir iespēja noslēgt līgumu piesaistot papildus finanšu līdzekļus. Būvdarbus plānots veikt 16 mēnešos, uzsākt 2021.gadā un ēku nodot ekspluatācijā 2022.gadā.
3. Rīgas Mākslas un mediju tehnikums**-**Mediju mācību korpusagaismošanas tehnikas sistēmas iegāde un uzstādīšana. SAM 8.1.3. projekta ietvaros ir uzbūvēts Mediju mācību korpuss (būve nodota ekspluatācijā 2021. gada 10. februārī), ar modernu, nozares profesionālajām prasībām atbilstošu un Latvijas izglītības sistēmā unikālu daudzfunkcionālu kino studiju ar izcilu akustiku, kurā profesiju “Gaismošanas operators”, “Skaņu operators” un “Video operators” izglītojamajiem paredzēts nodrošināt kvalitatīvu un mūsdienu filmu un reklāmas industrijas pieprasījumam atbilstošu mācību procesu.  Lai atklāta konkursa  id Nr. VIAA 2021/12 ERAF RMMT un id Nr. VIAA 2021/11 ERAF RMMT rezultātā noslēgtu līgumus nepieciešams papildus finansējums, tādējādi nodrošinot gaismošanas tehnikas sistēmas uzstādīšanu un daudzfunkcionālās studijas pilnvērtīgu izmantošanu kvalitatīvam mācību procesam. Iegādi un uzstādīšanas darbus plānots veikt trīs mēnešos, uzsākot un noslēdzot 2021.gadā.
4. Liepājas Valsts tehnikums - mācību korpusa 3. un 4.stāva pārbūve, Vānes ielā 4, Liepājā. Ēkas pārbūvi plānots finansēt no SAM 8.1.3.projekta finansējuma taču tas nav pietiekams, lai noslēgtu būvdarbu līgumu un uzsāktu ēkas pārbūves darbus. Atklāta konkursa (id. Nr. VIAA 2021/22 ERAF LVT) rezultātā ir iespēja noslēgt līgumu piesaistot papildus finanšu līdzekļus. Būvdarbus plānots veikt 8 mēnešos, uzsākt 2021.gadā un nodot ekspluatācijā 2022.gadā.

Paredzēts, ka IZM profesionālās izglītības iestāžu augstas gatavības projektu vadību centralizēti nodrošinās Valsts izglītības attīstības aģentūra.  Ņemot vērā minēto, no valsts budžeta programmas „Līdzekļi neparedzētiem gadījumiem” nepieciešams finansējums 1 217 154 *euro* apmērā, lai nodrošinātu ar Covid-19 krīzes seku pārvarēšanu un ekonomikas atlabšanu saistītu augstas gatavības projektu (Rīgas Valsts tehnikuma mācību korpusa atjaunošana, Kuldīgas Tehnoloģiju un tūrisma tehnikuma Tehnoloģiju centra būvniecība, Rīgas Mākslas un mediju tehnikuma Mediju mācību korpusa apgaismošanas tehnikas sistēmas iegāde un uzstādīšana un Liepājas Valsts tehnikuma mācību korpusa, 3. un 4. stāva pārbūve) īstenošanu 2021.gadā. Finanšu līdzekļu piešķīrums 2021. gadā būs nepieciešams arī pārējiem informatīvā ziņojuma tabulā Nr.1 ietvertajiem IZM resora augstas gatavības projektu investīciju objektiem, kas saistīti ar Covid-19 krīzes seku pārvarēšanu un ekonomikas atlabšanu, pēc protokolā Nr.28 42.§ 8.punktā minētā nosacījuma par iepirkuma procedūru veikšanu izpildīšanas (t.sk. Kuldīgas Tehnoloģiju un tūrisma tehnikuma dienesta viesnīcas atjaunošana un siltināšana, Rīgas Mākslas un mediju tehnikuma dienesta viesnīcas atjaunošanas 3. un 4. kārtas būvdarbi un mācību korpusa atjaunošanas darbi, Rīgas Valsts tehnikuma mācību korpusa atjaunošana, Daugavpils Būvniecības tehnikuma Multifukncionālās (Sporta un mācību darbnīcu) halles 2. un 4.kārta, Rēzeknes tehnikuma mācību darbnīcu koprusa būvdarbi un Rīgas Stila un modes tehnikuma mācību korpusa energoefektivitātes paaugstināšanas darbi). Atbilstoši iepirkumu noslēgšanās laikam tiks sagatavoti un iesniegti nākamie MK rīkojumi par finansējuma piešķiršanu. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Valsts izglītības attīstības aģentūra, Rīgas Valsts tehnikums, Kuldīgas Tehnoloģiju un tūrisma tehnikums, Rīgas Mākslas un mediju tehnikums, Liepājas Valsts tehnikums.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Valsts izglītības attīstības aģentūra, Rīgas Valsts tehnikums, Kuldīgas Tehnoloģiju un tūrisma tehnikums, Rīgas Mākslas un mediju tehnikums, Liepājas Valsts tehnikums. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets | 0 |  0 |  0 |  0 |  0 |  0 |  0 |
| 2. Budžeta izdevumi | 0 | 1 217 154 |  0 |  0 |  0 |  0 |  0 |
| 2.1. valsts pamatbudžets | 0  | 1 217 154 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 | -1 217 154 | 0 |  0 |  0 |  0 |  0 |
| 3.1. valsts pamatbudžets |  0 | -1 217 154 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 217 154 |  0 |  0 |  0 |  0 |  0 |
| 5. Precizēta finansiālā ietekme | X |  0 |  X |  0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projektā minēto augstas gatavības projektu, kuros ir jau izpildīts protokola Nr.28 42.§ 8.punktā minētais nosacījums par iepirkuma procedūru veikšanu, 2021.gada nepieciešamo izmaksu (1 217 154 *euro* ar PVN) plānotais sadalījums:1. Rīgas Valsts tehnikuma mācību korpusu atjaunošana – 164 236 *euro*,
* būvdarbi, t.sk. būvuzraudzība –   163 105 *euro;*
* pakalpojumi projektu vadības nodrošināšanai – 1 131 *euro.*
1. Kuldīgas Tehnoloģiju un tūrisma tehnikuma Tehnoloģiju centra būvniecība – 573 043 *euro*,
* būvdarbi, t.sk. ekspertīze –  569 098*euro*;
* pakalpojumi projektu vadības nodrošināšanai – 3 945 *euro*.
1. Rīgas Mākslas un mediju tehnikuma mediju mācību korpusa apgaismošanas tehnikas sistēmas iegāde un uzstādīšana – 222 920 *euro*.
* gaismošanas sistēmas iegādes un uzstādīšanas izmaksas – 221 385 *euro*;
* pakalpojumi projektu vadības nodrošināšanai – 1 535 *euro*.
1. Liepājas Valsts tehnikuma mācību korpusa, 3. un 4. stāva pārbūve – 256 955 *euro*.
* būvniecība – 255 186 *euro*;
* pakalpojumi projektu vadības nodrošināšanai – 1 769 *euro*.
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar.  |
| 8. Cita informācija | Atbilstoši protokollēmumā Nr.28 lemtajam iepriekš norādīto augstas gatavības projektu īstenošanai 2022.gadā nepieciešams finansējums budžeta apakšprogrammā 02.01.00 “Profesionālo izglītības programmu īstenošana” 94 847 *euro* apmērā, tai skaitā Rīgas Valsts tehnikuma mācību korpusa atjaunošanai 23 667 *euro,* Kuldīgas Tehnoloģiju un tūrisma tehnikuma Tehnoloģiju centra būvniecībai 60 138 *euro* un Liepājas Valsts tehnikuma mācību korpusa, 3. un 4. stāva pārbūvei 11 042 *euro*. Rīkojuma projekts tiks īstenots atbilstoši protokola Nr.28 42.§4.punktā noteiktajam. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Valsts izglītības attīstības aģentūra, Rīgas Valsts tehnikums, Kuldīgas Tehnoloģiju un tūrisma tehnikums, Rīgas Mākslas un mediju tehnikums, Liepājas Valsts tehnikums.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre A. Muižniece

Vīzē: Valsts sekretārs J. Volberts